Astrid Brekken

Astrid Oddrun Brekken (født 1943) er en norsk sosiolog, journalist og programleder i NRK.

Hun gikk på Gudbrandsdal landsgymnas og er utdannet cand.mag. fra Universitetet i Oslo (UiO). Hun har også M.A.-graden (Master of arts) i sosiologi fra  New York University (1969–1971).80 års omtale i Aftenposten 24. april 2023 Senere studerte hun spansk og litteratur samme sted (1995–1996). Brekken virket ved distriktskontorene i NRK (1963–1968). Hun var deretter tilsatt i Opplysningsavdelingen (NRK) og P2s faktaavdeling.  Hun har ledet Sånn er livet (1984–), WOK og På livet laus, der hun blant annet portretterte Doris Lessing (2000).Møte med Doris Lessing og omtale, bilder og artikkeloversikt fra NRK

Brekken var med i etableringen av Nyfeministene (1970) samt blant initiativtakerne til  Sirene, der hun virket 1973-1978, samt redaktør i Syn og Segn (1980–1989). Hun har hatt faste spalter i tidsskriftene Norsk Landbruk og Bonde og småbruker.  Videre har hun sittet i Norsk språkråd, Alternativ Framtid, som nestleder i Norsk Kvinnesaksforening, styremedlem i Forum for Systemdebatt og som medlem i Rådet for Stiftelsen kvinneuniversitetet.

Hun har også siden 1970-årene drevet småbruk i Lesjaskog sammen med sin ektefelle Halvor Elvik, tidligere nyhetsredaktør i Dagbladet og Arbeiderbladet. 

 Utgivelser 
 Opinion-formation on the women's liberation movement : a study of the relative importance and effect of interpersonal and mass communication (hovedfagsoppgave, utgitt 1972)
 Hvem snakker i NRK? (1974)
 Kvinnefrigjøring og lokalsamfunn (Populist-serien, 1976).
 Astrid Brekken og Solveig Bøhle, Å leve sammen  (Aschehoug, 1976)
 Bente Clod, Brudd: Portrett av en utvikling (Tiden forlag, 1979).  Oversettelse
 Faith McNulty, Den brennende sengen (Tiden forlag, 1981).  Oversettelse.
 Bente Clod, Syv sinn (Tiden forlag, 1982).  Oversettelse
 Barn og jobb. Hvordan klarer vi det? (Aschehoug, 1984).  Red.
 Fra rødstrømper til silkehansker. Samtaler med norske kvinner (Cappelen, 1993).
 "Kvinnebønder"  (Boksmia 2013)

 Utmerkelser 
 Kringkastingsprisen 1991.
 Årets journalistpris fra Sekretariatet for kvinneforskning i Norges forskningsråd.
 Kulturdepartementets nynorskpris 2010.Nynorsk journalistpris til Astrd Brekken - Aftenposten 25. mai 2010
 Storegutprisen 2011

 Referanser 

Kategori:Norske radioprogramledere
Kategori:Norske journalister
Kategori:Norske sakprosaforfattere
Kategori:Norske oversettere
Kategori:Norske kvinnesaksforkjempere
Kategori:Norske sosiologer
Kategori:Norske bønder
Kategori:NRK-journalister
Kategori:Programledere for NRK Radio
Kategori:Medlemmer av Norsk Kvinnesaksforening
Kategori:Personer fra Lesja kommune